16.6.2023
DA
Den Europæiske Unions Tidende
C 214/87 Onsdag den 18. januar 2023
26. glæder sig over genoptagelsen af menneskerettighedsdialoger med tredjelande som følge af en gunstigere samarbejdsramme; er af den opfattelse, at EU bør tilpasse sine mål, herunder hvad angår den bredere gennemførelse af bilaterale forbindelser, hvis der ikke meldes om konkrete fremskridt efter en række menneskerettighedsdialoger, hvilket har været tilfældet i en række sager; EU-delegationer 27. mener, at det er yderst vigtigt at træffe enhver mulig foranstaltning for at øge kendskabet til EU's retningslinjer for menneskerettigheder i EU-delegationerne, og opfordrer indtrængende alle delegationerne til at sikre en korrekt gennemførelse af disse retningslinjer; gentager i den forbindelse sin opfordring til EU-delegationerne og deres »kontaktpunkter« for menneskerettigheder i tredjelande til at udføre mere involveret arbejde ved at yde regelmæssig støtte til menneskerettighedsforkæmpere, herunder Sakharovprismodtagere og -finalister, der er i fare, og ved grundigt at behandle emner og individuelle sager, der er taget op i Parlamentets beslutninger om krænkelser af menneskerettighederne, demokratiet og retsstatsprincippet; opfordrer embedsmændene i EU-delegationerne til at tage sager om undertrykkelse og forfølgelse af menneskerettighedsforkæmpere, den demokratiske opposition og civilsamfundsaktivister op med de statslige myndigheder og, hvis de berørte personer tilbageholdes, til at overvåge deres situation, besøge dem i fængsler, deltage i deres retssager og tage deres sager op i de menneskerettighedsdialoger, som EU fører med de pågældende lande; 28. henleder opmærksomheden på de tilfælde, hvor EU-medlemsstaternes missioner og EU-delegationerne har anlagt forskellige tilgange til beskyttelse og fremme af menneskerettighederne i tredjelande, selv om EU's medlemsstater har en fælles forpligtelse på dette område; understreger, at EU-medlemsstaternes ambassader ligesom EU-delegationerne bør spille en stadig større rolle med hensyn til at fremme og beskytte menneskerettigheder og støtte civilsamfundet i tredjelande; opfordrer EU-delegationerne til at nedsætte menneskerettighedsarbejdsgrupper, der samler de relevante tjenestegrene fra medlemsstaternes ambassader og EU-delegationerne, og til at arbejde tæt sammen med repræsentanter for internationale og regionale civilsamfundsorganisationer i de pågældende tredjelande; Den globale EU-ordning for menneskerettighedssanktioner (EU's Magnitskij-lov) 29. glæder sig over, at den globale EU-ordning for menneskerettighedssanktioner i stigende grad anvendes som et afgørende værktøj til at styrke EU's rolle som global menneskerettighedsaktør gennem Rådets brug af målrettede sanktioner; opfordrer til, at de restriktive foranstaltninger, der allerede er vedtaget, gennemføres effektivt, fuldt ud og på koordineret vis, og til vedtagelse af yderligere foranstaltninger om nødvendigt; opfordrer til, at EU anvender dette værktøj mere dynamisk som et integreret element i sin eksterne menneskerettighedspolitik; opfordrer til en streng, konsekvent og ensartet anvendelse af restriktive foranstaltninger og overvågning heraf i alle medlemsstaterne som en forudsætning for troværdigheden og effektiviteten af EU's udenrigspolitik; opfordrer EU til at samarbejde med ligesindede partnere for at tilskynde flere lande til at vedtage sanktionsordninger og koordinere vedtagelsen af målrettede restriktive foranstaltninger i fællesskab for at maksimere deres effektivitet på globalt plan; glæder sig over, at Kommissionens formand i sin tale om Unionens tilstand i 2022 forpligtede sig til at fremlægge foranstaltninger til at ajourføre EU's lovgivningsmæssige ramme for bekæmpelse af korruption og til at medtage korruption i den globale EU-ordning for menneskerettighedssanktioner, hvilket er i overensstemmelse med Parlamentets holdning, med henblik på effektivt at målrette indsatsen mod menneskerettig­ hedskrænkernes økonomiske og finansielle bagmænd; gentager sin opfordring til indførelse af beslutningstagning med kvalificeret flertal i forbindelse med Rådets afgørelser og til gennemførelse af sanktioner i henhold til den globale EU-ordning for menneskerettighedssanktioner; gentager sin opfordring til Kommissionen og Rådet om at bestræbe sig på at indarbejde Europa-Parlamentets henstillinger til fremtidige målrettede sanktioner som fastsat i dets beslutninger og andre steder; 30. glæder sig over de tilføjelser til sanktionslisten, der er foretaget i 2021, under den nye globale EU-ordning for menneskerettighedssanktioner; opfordrer Rådet, medlemsstaterne og EU-Udenrigstjenesten til at udarbejde en strategi til at forbedre samspillet mellem den globale EU-ordning for menneskerettighedssanktioner og geografiske sanktionsordninger, navnlig ved at gøre bedre brug af den globale EU-ordning for menneskerettighedssanktioner til at imødegå krænkelser, der ikke kan knyttes direkte til en stat, f.eks. i tilfælde, hvor lejesoldater begår menneskerettighedskrænkelser i områder uden for regeringens kontrol eller i grænseoverskridende sager såsom menneskehandel; 31. er dybt bekymret over og fordømmer visse landes bevidste politikker om at anholde, vilkårligt tilbageholde og retsforfølge udlændinge, navnlig EU-borgere, på grundlag af opdigtede anklager med henblik på propaganda eller udnyttelse af fanger som et instrument til international forhandling og udveksling eller som et middel til at udøve politisk pres; understreger, at udøvelsen af denne politik er at betragte som en gidselhandling som defineret i den internationale konvention imod gidseltagning; opfordrer Kommissionen, EU-Udenrigstjenesten og medlemsstaterne til at træffe foranstaltninger til at forhindre sådanne handlinger og til at advare EU-borgere, især borgere med dobbelt statsborgerskab, om risikoen for anholdelser, når de besøger visse lande; opfordrer Rådet til at overveje at anvende restriktive foranstaltninger i henhold til den globale EU-ordning for menneskerettighedssanktioner på personer eller enheder, der er ansvarlige for vilkårlige anholdelser eller tilbageholdelser af EU-borgere som »statens gidsler«;